text: Í minsta lagi 275 persónar lótu lív í tokvanlukkuni fríggjakvøldið, og talið á særdum nærkast 1.200
text: #000001
text: Bjargingararbeiðið í sambandi við størstu tokvanlukku í India í tvey áratíggju er liðugt, siga myndugleikarnir sambært Reuters.
text: #000002
text: Mett verður, at tað var ein signalfeilur, sum var orsøkin til vanlukkuna fríggjakvøldið, har eitt ferðafólkatok rendi á eitt góðstok, og at eitt annað ferðafólkatok síðani rendi á tað fyrra. Førararnir í báðum tokunum vórðu særdir, men teir sluppu undan vanlukkuni við lívinum.
text: #000003
text: Í minsta lagi 275 persónar lótu lív í vanlukkuni og nærum 1.200 persónar vórðu særdir.
text: #000004
text: Áður hevur verið boðað frá, at deyðstalið var í minsta lagi 288, men síðani er vorðið greitt, at fleiri lík vórðu tald tvær ferðir, siga myndugleikarnir í statinum Odisha, har vanlukkan hendi.
text: #000005
text: Fleiri enn 1.000 bjargingarfólk luttóku í bjargingararbeiðnum, sum nú er liðugt, og verður mett ósannlíkt, at deyðstalið fer at økjast.
text: #000006
text: Vanlukkan fríggjadagin var tann størsta í India síðan 1981, tá eitt tok koyrdi útav einari brúgv í statinum Bihar, og uml. 800 persónar lótu lív.
text: #000007
text: Heimleys rikin út úr Sjúkrakassanum
text: #000011
text: Tvey ógvuslig ferðsluóhapp í kvøld
text: #000014
text: Beina burt koppsetingarevni fyri milliardir
text: #000015